لازم تعرفين شي .. أنا مين أستهدف و أنا أتكلم ؟ أنا أستهدف الناس اللي زيي أنا أحب أتعلم بطريقه و هذي الطريقه هي اللي أشرح فيها.. أوكي أقدر أقول تسلق الباستا في مويه كثيره وملح بدون زيت … بدون ما أكتب 3 فقرات عن الموضوع صح ولا لأ .. بس السؤآل ليش تمشين على كلامي ؟ وش الشي اللي يخليك تثقين إن كلامي صح ؟ .. إلى يومك لو قريت كلام لشخص بدون ما يكون فيه سبب مقنع ما أمشي عليه … مثلا فيه حركه يقولك إذا طبختي الأخطبوب تحطين فلينه في المويه ؟؟؟ لو كتبت هذا الكلام في المدونه هل بتمشين عليه ؟ وليش ؟ . كثيرين نفس الشي .. وش الشي اللي يخليك تقولين هذا الكلام صح أو خطأ بمجرد قرآة من النت ؟ النت فيه كلام كثير كيف تفرقين بين المعلومه الصحيحه و الخطأ ؟ عندك حلين يا إن الشخص يوفر دليل أو تفسير أو إنك تجربين .. تبين تجربين كل شي في النت الله معك …